URDHËR
Nr. 18, datë 17.1.2020

PËR DISA SHTESA DHE NDRYSHIME NË URDHRIN NR. 267, DATË 24.7.2019 “MBI MIRATIMIN E RREGULLORES PËR MËNYRËN, KRITERET DHE PROCEDURAT E KATEGORIZIMIT TË STRUKTURAVE AKOMODUESE”, I NDRYSHUAR

Në mbështetje të pikës 4, të nenit 102, të Kushtetutës së Republikës së Shqipërisë, të pikës 3 të nenit 4, të vendimit të Këshillit të Ministrave nr. 730, datë 20.10.2016, “Për miratimin e rregullores për kushtet, kriteret, tarifat, afatet dhe procedurën për klasifikimin e strukturave akomoduese”, i ndryshuar,

URDHËROJ:

Në tekstin e rregullores së miratuar me urdhrin nr. 267, datë 24.7.2019 “Mbi miratimin e rregullores për mënyrën, kriteret dhe procedurat e kategorizimit të strukturave akomoduese”, të ndryshuar, bëhen shtesa dhe ndryshime si me poshtë vijon: 
1. Pika 1, e nenit 6, ndryshon si më poshtë:
“1. Dokumentacioni që duhet të paraqesë subjekti:
1.1 Dokumentacioni i detyrueshëm:
a) kërkesë për t’u pajisur me certifikatë kategorizimi sipas modelit, shtojca 2, bashkëlidhur kësaj rregulloreje;
b) formularin e vetdeklarimit, sipas modelit, shtojca 3, bashkëngjitur kësaj rregulloreje;
c) vërtetim për regjistrimin në Qendrën Kombëtare të Biznesit si person fizik/juridik me objekt veprimtarie si strukturë akomoduese;
d) vërtetim i gjendjes gjyqësore të pronarit/administratorit.
1.2 Dokumentacioni shoqërues:
a) akti i pronësisë ose përdorimit të strukturës;
b) planimetrinë e strukturës akomoduese;
c) vërtetimin që struktura plotëson kushtet për masat e mbrojtjes nga zjarri lëshuar nga Drejtoria e Përgjithshme e Mbrojtjes nga Zjarri dhe Shpëtimi;
d) vërtetimin që struktura plotëson kushtet higjeno-sanitare, lëshuar nga Instituti i Shëndetit Publik;
e) foto të brendshme dhe të jashtme të objektit.
2. Pas pikës 2, të nenit 6, shtohen pikat 3 dhe 4, me përmbajtje si vijon: 
“3. Dokumentacioni i germave “c” dhe “d”, të pikës 1.1, në rast se nuk paraqitet nga subjekti do të sigurohet, nëpërmjet portalit e-albania nga ministria përgjegjëse për turizmin.
[bookmark: _GoBack]“4. Dokumentacioni shoqërues, në rast se nuk është depozituar nga subjekti në momentin e aplikimit, duhet të dorëzohet brenda datës 31.12.2020, pranë ministrisë përgjegjëse për turizmin.”.
Ky urdhër hyn në fuqi menjëherë dhe botohet në Fletoren Zyrtare.

